Ettepanek: NÕUKOGU OTSUS ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu lisaprotokolli (millega võetakse arvesse Horvaatia ühinemist Euroopa Liiduga) sõlmimise kohta Euroopa Liidu ja selle liikmesriikide nimel /* COM/2014/042 final - 2014/0019 (NLE) */





SELETUSKIRI 24. septembril 2012 volitas nõukogu komisjoni alustama läbirääkimisi Korea Vabariigiga, et sõlmida ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu lisaprotokoll, millega võetakse arvesse Horvaatia Vabariigi ühinemist Euroopa Liiduga (edaspidi „protokoll”). Kõnealused läbirääkimised lõppesid protokolli parafeerimisega 8. novembril 2013. Komisjon teeb nõukogule ettepaneku võtta vastu kaks otsust: a) Euroopa Liidu ja selle liikmesriikide nimel protokolli allakirjutamist ja ajutist kohaldamist käsitlev otsus; ning b) Euroopa Liidu ja selle liikmesriikide nimel protokolli sõlmimist käsitlev otsus. Horvaatia ühinemisakti, eriti selle artikli 6 lõike 2 teise lõiguga nähakse ette, et Liit tegutseb liikmesriikide nimel. Lisatud ettepanek käsitleb nõukogu otsust protokolli sõlmimise kohta. Komisjon teeb ettepaneku, et nõukogu – sõlmiks protokolli Euroopa Liidu ja selle liikmesriikide nimel. Tehakse ettepanek võtta vastu paralleelne otsus protokolli allakirjutamise ja ajutise kohaldamise kohta Euroopa Liidu ja selle liikmesriikide nimel. 2014/0019 (NLE) Ettepanek: NÕUKOGU OTSUS ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu lisaprotokolli (millega võetakse arvesse Horvaatia ühinemist Euroopa Liiduga) sõlmimise kohta Euroopa Liidu ja selle liikmesriikide nimel EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 91, artikli 100 lõiget 2, artikli 167 lõiget 3, artiklit 207 ja artikli 218 lõike 6 teise lõigu punkti a) alapunkti v), võttes arvesse Horvaatia ühinemisakti, eriti selle artikli 6 lõike 2 teist lõiku, võttes arvesse Euroopa Komisjoni ettepanekut, võttes arvesse Euroopa Parlamendi nõusolekut[1] ning arvestades järgmist: 1) Ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu lisaprotokoll, millega võetakse arvesse Horvaatia Vabariigi ühinemist Euroopa Liiduga (edaspidi „protokoll”), on allkirjastatud kooskõlas nõukogu otsusega 2013/.../EL[2], eeldusel et see hiljem sõlmitakse. 2) Protokoll tuleks heaks kiita, ON VASTU VÕTNUD KÄESOLEVA OTSUSE: Artikkel 1 Ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu lisaprotokoll, millega võetakse arvesse Horvaatia Vabariigi ühinemist Euroopa Liiduga, kiidetakse Euroopa Liidu ja selle liikmesriikide nimel heaks[3]. Artikkel 2 Nõukogu eesistujat volitatakse nimetama isik(ud), kellel on õigus liidu ja selle liikmesriikide nimel anda hoiule lepingu artikli 9 lõikes 4 sätestatud heakskiitmiskirja. Artikkel 3 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] ELT C […], […], lk […]. [2] ELT L […], […], lk […]. [3] Protokolli tekst avaldatakse koos protokolli allkirjastamise otsusega.